
Bwyta'n iach
Tasg gyfoethog ar gyfer Blynyddoedd 3 a 4
	Disgwyliadau’r FfLlRh a atgyfnerthir yn y wers hon
Llythrennedd – Darllen:
3.DS3 Darllen testunau gwybodaeth byr yn annibynnol gan ganolbwyntio (B3)
4.DS3 Darllen testunau, gan gynnwys testunau heb fawr o gliwiau gweledol, yn annibynnol, gan ganolbwyntio (B4)
3.DYD2 Defnyddio gwybodaeth o destun wrth drafod neu wrth ysgrifennu (B3)
4.DYD2 Dewis a defnyddio gwybodaeth a syniadau o destunau (B4)
Llythrennedd – Ysgrifennu:
3.YY2 Cynnwys manylion, gwybodaeth neu sylwadau perthnasol yn eu gwaith ysgrifennu (B3)
4.YY2 Esbonio’r prif syniad(au) gyda manylion ategol gan gynnwys sylwadau ac esboniadau lle bo’n berthnasol (B4)
3.YY1 Ysgrifennu at ddibenion a darllenwyr gwahanol gan ddewis geiriau er mwyn creu amrywiaeth a diddordeb (B3)
4.YY1 Addasu’r hyn y maent yn ei ysgrifennu yn ôl y diben a’r darllenydd, gan ddewis geiriau’n addas (B4)
Rhifedd:
CA2.1 Trosglwyddo sgiliau mathemategol i amrywiaeth o gyd-destunau a sefyllfaoedd bob dydd
CA3.19 Defnyddio data i ddod i gasgliadau, a chydnabod y gall rhai casgliadau fod yn gamarweiniol neu’n ansicr
3.D3 a 4.D3 Echdynnu a dehongli gwybodaeth o siartiau, amserlenni, diagramau a graffiau (B3 a B4)
4.Rh2 Darllen ac ysgrifennu rhifau hyd at 10 000 (B4)
Estyniad
5.DYD3 Cydgasglu a threfnu gwybodaeth a syniadau o ffynonellau gwahanol (B5)
5.YY2 Ymhelaethu ar y prif syniad(au) drwy roi rhesymau, gwybodaeth ac enghreifftiau ategol (B5)
5.Rh2 Darllen ac ysgrifennu rhifau hyd at 100 000 (B5)

10 o 11
	Trosolwg
Tasg gyfoethog bwyta’n iach, yn canolbwyntio ar ystadegau gordewdra.

	Cyflwyniad
Cynhyrchwch lyfryn A5 o'r deunyddiau isod i'r dysgwyr ei ddefnyddio. Cysylltwch y wybodaeth yn y pecyn â dysgu blaenorol ar fwyta'n iach. Gosodwch her i’r dysgwyr gynhyrchu pecyn gwybodaeth neu daflen ar gyfer plant iau ynglŷn â sut i aros yn iach ac osgoi mynd yn rhy drwm, trwy fwyta'n iach.

	Gweithgareddau dysgu annibynnol
Y dysgwyr yn gweithio mewn parau i gynhyrchu darn o ysgrifennu perswadiol i annog eraill i fwyta'n iach, gan ddefnyddio'r pecyn sydd wedi’i atodi i gefnogi eu dysgu.

	Adolygu’r dysgu
Y dysgwyr i gyflwyno eu gwaith i grwpiau iau neu mewn cynulliad

	Meysydd eraill y cwricwlwm
Sgiliau Gwyddoniaeth:
Dylai dysgwyr gael cyfleoedd:
· i chwilio am, cael mynediad i, a dethol gwybodaeth wyddonol berthnasol, o ystod o ffynonellau, gan gynnwys TGCh
· cyfathrebu'n glir trwy siarad, ysgrifennu, lluniadau, diagramau, siartiau, tablau, siartiau bar, graffiau llinell, fideos, a phecynnau TGCh, gan ddefnyddio geirfa wyddonol berthnasol
Ystod gwyddoniaeth:
Dylai dysgwyr gael cyfleoedd i astudio'r angen am amrywiaeth o fwydydd ac ymarfer corff ar gyfer iechyd da pobl.
Sgiliau ABCh:
Dylai dysgwyr gael cyfleoedd:
· i fynegi eu safbwyntiau a’u syniadau yn hyderus gan ddefnyddio ystod o ddulliau priodol
· cyfrannu at drafodaethau dosbarth a chymryd rhan mewn dadleuon
· dethol data o wybodaeth sydd wedi’i chyflwyno mewn amrywiaeth o ffyrdd rhifiadol a graffigol.


Ystod ABCh:
Dylai dysgwyr gael cyfleoedd:
· i gymryd cyfrifoldeb cynyddol dros gadw’r meddwl a’r corff yn ddiogel ac yn iach
· teimlo’n bositif amdanynt eu hunain a bod yn sensitif i deimladau pobl eraill
· deall nodweddion a manteision corfforol ac emosiynol ffordd o fyw iach, e.e. bwyd a ffitrwydd.



Adroddiad Newyddion y BBC:
[image: Description: Obesity]Mae gordewdra yn ddrwg i chi a gall eich gwneud yn sâl. Mae'n golygu cael gormod o fraster y corff a bod yn llawer rhy drwm. Mae gordewdra plant wedi dod yn llawer mwy cyffredin ac mae hyn wedi ei gysylltu â nifer o afiechydon. Dywed meddygon fod gan y DU y gyfradd uchaf o ordewdra plant yng Ngorllewin Ewrop.
“Mae'r rhain yn ganfyddiadau pryderus iawn, sy’n taflu mwy o oleuni ar y bygythiad cynyddol i iechyd y galon ym Mhrydain," meddai Amy Thompson o Sefydliad Prydeinig y Galon. Adroddwyd bod mwy o ferched na bechgyn yn cael eu derbyn i’r ysbyty. 
“Mae sicrhau bod plant a phobl ifanc yn eu harddegau â phwysau iach heddiw yn golygu calonnau iachach yfory.”
[image: Description: C:\Documents and Settings\charries\Local Settings\Temporary Internet Files\Content.IE5\T97PV0Q7\image001[1].gif]











Bwydydd ar gyfer bywyd iach
Y prif grwpiau bwyd yw carbohydradau, proteinau a brasterau.
	Grŵp bwyd
	Mae eu hangen ar gyfer
	Enghreifftiau o fwydydd

	Carbohydradau
	Ynni
	Reis, tatws, grawnfwydydd 
Ffrwythau, llysiau

	Proteinau
	Adeiladu'r corff (er enghraifft, cyhyrau, croen, gwallt, ewinedd) ac atgyweirio’r corff
	Cig: cig eidion, porc, cig oen a chyw iâr
Pysgod: tiwna ac eog
Wyau
Corbys: ffa pob, ffa Ffrengig, corbys a gwygbys

	Brasterau
	Ynni ac inswleiddio
Iechyd croen ac iechyd yr ymennydd
	Cynhyrchion llaeth
Cig a physgod
Olewau llysiau (olew olewydd)
Cnau a hadau



Beth yw deiet iach a chytbwys?
Mae'r Plât Bwyta'n Iach wedi'i gynllunio i'n helpu i wybod sut mae deiet cytbwys yn edrych ar gyfer pob pryd.
[image: ]

Ryseitiau bwyd
Cyw iâr a salad mewn tortila (ar gyfer 8)
[image: ]Cynhwysion
336g cyw iâr wedi'i goginio, wedi'i dorri'n stribedi
112g mayonnaise (llai o fraster)
½ letysen 'iceberg', wedi'i thorri'n fân
2 domato, wedi'u sleisio'n denau
8 sleisen ciwcymbr, wedi'u sleisio'n denau a'u chwarteru
8 tortila

Dull
Rhowch y tortila ar arwyneb gwastad, taenwch mayonnaise drosti.
Rhannwch y letysen wedi’i rhwygo, y tomato, y ciwcymbr a 42g o gyw iâr dros y tortila (yr holl ffordd i lawr y tortila, gan adael yr ymylon yn glir).
Rholiwch y tortila, gan blygu'r ymylon i mewn, er mwyn cadw’r llenwad i mewn.
Torrwch y tortila yn ei hanner ar ongl.
Gweinwch ddau hanner i bawb.










Cawl cennin a thatws (ar gyfer 4)
[image: ]Cynhwysion
300 ml/10 owns hylifol stoc llysiau sy'n isel mewn halen
1 daten fawr, wedi'i golchi, ei phlicio a'i deisio
1 genhinen, wedi’i golchi, ei thocio a'i sleisio
1 winwnsyn, wedi'i blicio a'i sleisio
200ml/7 owns hylifol llaeth hanner sgim
1 llwy fwrdd olew blodyn yr haul
Pupur du i roi blas

Dull
Rhowch y tatws, y cennin a’r winwns mewn sosban fawr.
Ychwanegwch stoc a'r pupur du i roi blas.
Rhowch gaead ar y sosban, dod â hi i'r berw, lleihau’r gwres a'i mudferwi am 20 munud, gan droi'n achlysurol.
Cymysgwch y cawl, ychwanegu llaeth, a gwirio bod digon o halen a phupur.










Cebabs ffrwythau (digon i tua 20 cebab)
[image: ]Cynhwysion
1 pîn-afal
Tua 50 o fefus
Hanner bwnsiad o rawnwin coch heb hadau
Hanner bwnsiad o rawnwin gwyn heb hadau
2 fanana ganolig
6 ffrwyth ciwi
(Gellir defnyddio ystod o ffrwythau eraill, e.e. afalau, melon, orenau.)
25 o sgiwerau pren
Dull
Golchwch y grawnwin a’r mefus; pliciwch y pîn-afal, y ffrwythau ciwi a’r bananas.
Torrwch yr holl ffrwythau’n ddarnau o faint brathiad.
Golchwch y sgiwerau (mae’n haws llithro ffrwythau ar sgiwer gwlyb).
Rhowch ddarnau o ffrwythau ar y sgiwerau, gan roi’r un faint o bob math o ffrwyth ar bob sgiwer.
Rhowch nhw ar hambwrdd a’u storio mewn oergell nes byddwch yn barod i’w gweini.

[image: http://2.bp.blogspot.com/_P4e1tkJCw2c/TKCqv9JP-SI/AAAAAAAAARc/jl8Zr2Am6nU/s640/recipes.mynestea.ca.jpg]Smwddi banana (ar gyfer 4)
Cynhwysion
600ml/1 peint llaeth hanner sgim
3 banana fach
Dull
Pliciwch a thorri'r bananas.
Rhowch y cynhwysion mewn hylifydd.
Cymysgwch y smwddi a’i weini.


Smwddi oren pinc (ar gyfer 4)
[image: http://www.52kitchenadventures.com/wp-content/uploads/2011/02/Chocolate-Raspberry-Smoothie-3.jpg]Cynhwysion
500ml/17owns hylifol o sudd oren (hanner carton mawr)
57g/2 owns mafon
57g/2 owns llus
Dull
Golchwch y ffrwythau.
Rhowch yr holl gynhwysion mewn hylifydd.
Cymysgwch y smwddi a’i weini.















Grŵp 1:
Defnyddiwch y wybodaeth i greu cyflwyniad am agwedd ar fwyd a bwyta'n iach. Bydd angen i chi ddarllen, dod o hyd i wybodaeth a gweithio allan ffeithiau. Efallai y bydd rhai o'r syniadau hyn yn eich helpu.
1. Beth yw ystyr gordewdra? Ysgrifennwch esboniad ar gyfer plant eraill.
2. Ystyriwch pam mae’n bwysig cael deiet cytbwys gyda’r holl grwpiau bwyd.
3. Ymchwiliwch i ba ffrwythau a/neu lysiau sydd fwyaf poblogaidd a lleiaf poblogaidd yn y dosbarth. Sut byddwch chi’n nodi eich canfyddiadau?
4. Yn ystod pa fisoedd o’r flwyddyn mae mwy o ffrwythau a llysiau ar gael? Yn ystod pa fisoedd mae llai ar gael? Defnyddiwch dabl neu graff i ddangos eich canfyddiadau.
5. Pa ffrwythau a llysiau sydd ar gael am y cyfnod hiraf o amser? Pa rai sydd ond ar gael am gyfnod byr iawn o amser?
6. Dyluniwch ginio iach i wyth o bobl, gan ddewis prif gwrs a diod. Ysgrifennwch y rhestr siopa gyda faint yn union o fwyd/diod sydd ei angen.
7. [bookmark: _GoBack]Lluniwch daflen i’w dosbarthu a fydd yn annog bwyta’n iach. Dylai’r daflen gynnwys amrywiaeth o ffeithiau i roi gwybod i bobl pam mae angen iddyn nhw fwyta’n iach.













Grŵp 2:
Defnyddiwch y wybodaeth i greu cyflwyniad am agwedd ar fwyd a bwyta'n iach. Bydd angen i chi ddarllen, dod o hyd i wybodaeth a gweithio allan ffeithiau. Efallai y bydd rhai o'r syniadau hyn yn eich helpu.
1. Beth yw ystyr gordewdra? Ysgrifennwch esboniad ar gyfer plant eraill. 
2. Pam mae gordewdra yn gymaint o broblem? Pa gostau sy’n gysylltiedig, a faint o bobl y mae'n effeithio arnyn nhw?
3. Ym mha wledydd mae’r cynnydd mwyaf mewn gordewdra plant?
4. Pa batrwm o newid sydd i’w weld yn Lloegr? Ydy hyn yn digwydd yng Nghymru?
5. Lluniwch eirfa i helpu esbonio unrhyw eiriau newydd.
6. Gwnewch nodyn o'r grwpiau bwyd a pha fath o fwydydd sydd ynddyn nhw.
7. Ystyriwch pam mae’n bwysig cael deiet cytbwys sy’n cynnwys yr holl grwpiau bwyd.
8. Yn ystod pa fisoedd o’r flwyddyn mae mwy o ffrwythau a llysiau ar gael? Yn ystod pa fisoedd mae llai ar gael? Defnyddiwch dabl neu graff i ddangos eich canfyddiadau.
9. Pa ffrwythau a llysiau sydd ar gael am y cyfnod hiraf o amser? Pa rai sydd ond ar gael am gyfnod byr iawn o amser?
10. Lluniwch daflen i’w dosbarthu a fydd yn annog bwyta’n iach. Dylai’r daflen gynnwys amrywiaeth o ffeithiau i roi gwybod i bobl pam mae angen iddyn nhw fwyta’n iach.
11. Lluniwch bryd o fwyd iach gan ddefnyddio rhai o'r syniadau yn y ryseitiau yma ac o lyfrau coginio yn yr ysgol. Ysgrifennwch y rhestr siopa gyda faint yn union o fwyd/diod sydd ei angen. Faint fydd y pryd yn ei gostio? Chwiliwch am brisiau bwyd ar y rhyngrwyd.

INCREASING NUMBER OF OVERWEIGHT CHILDREN AROUND THE WORLD

Plat bwyta'n iach S

Defnyddiwch y plat bwyta iach ch helpu  gael y cydbwysedd cywir
"Mae'n dangos faint y dylech i fwyta o bob grikp bwyd.

